**30. strategeem** 36 strategeemist on "saa eikellestki kellekski".

Käopoja strategeem. Karjerism.

V 6. (30.) Tõuse külalisest peremeheks
--------------------------------------

| Märk | *Pinyin* | Tähendus |
| --- | --- | --- |
|  反 | 反 | fǎn | reetma, ülestõusma; ümber- ja ärapöörama; vastupidi; vastaspool; pahe |
|  客 | 客 | kè | külaline, reisija, mööduja; klient; teine; (objekt) |
|  為 | 为 | wéi | tegema, töötama, looma, valmistama; saada, muutuda |
|  主 | 主 | zhǔ | isand, pea, peremees; subjekt; juhtima, valitsema |

反客為主 (*Fǎn kè wéi zhǔ*) *Fǎn-kè wéi-zhǔ*: muutuda külalisest isandaks (usurpeerida peremehe õigused; rikkuda kellegi suveräniteeti)

Hieroglüüfide paar *külaline-peremees* on polaarsete terminitena laialt levinud. Seda kohtab näiteks itzinismis, mantikas, meditsiinis, sõjakunstis ja filosoofias (objekt-subjekt).

"Tark talupoeg kummardab isanda ees ja laseb vaikselt peeru."

Põhimõtte selgitus
------------------

*Tunneta sissepääsu ja liigu edasi,*
*kuni saad peremeheks.*
Kes on võimeline tegelema isanda asjadega suudab taotleda võimu ja saada isandaks. Võim pole saadaval, see võetakse. Kellest lugu ei peeta, sellele sellist võimalust isegi ei avane. Kes ei suuda rahulikult paigal püsida on juhuslik mööduja. Kes ei söanda ust avada, on eksinud kohaga. Kes ukseni ei jõua, see unustatakse.

Sammud külalisest isandaks:

1. konkurents külalise koha pärast;
2. sissepääsu otsimine;
3. majja sisenemine;
4. ette tõusmine;
5. isandaks muutumine; (valitsemise ülevõtmine)
6. isandaks olemine (vana isanda taandumine).

Saada isandaks tähendab vaenlase vägede enda omadega ühendamist.
See on "järkjärguline" tõus võimule.

"Daodejing" LXIX: 

*Sõjameestel tavaks öelda*
*ma ei söanda olla peremees*
*parem olen külaline*
*tolligi ei söanda peale tungida*
*parem terve jala taganen.*
Mt 20.27-28: 

*... kes iganes teie seas tahab suureks saada, see olgu teie teenija;*
*ja kes iganes tahab olla kõige esimene, see olgu teie ori; ...*
"Sunzi"'s nimetatakse isandaks varem lahinguväljale jõudnut ja seetõttu asukoha valida saanut. Välisele lahinguväljale võib ta saabuda ka hiljem. Oluliseks on oskus näides külaline saavutada vastaspoole etteaimatav aktsioon, mis seob ta jõu kindla välise vormiga mida saab ära kasutada. "Vaenlane ei liigu, mina ei liigu. Vaenlane liigub, mina liigun enne teda."

Tsitaat Muutuste raamatust
--------------------------

*Järkjärguline (astmeline) edasiliikumine.*
Kuusjoone 53. *Jian* (v*oolus, edusammud, teenima, täiustama*) nimi. Kuusjoones käsitletakse metshane pesa tegemist ja järglaste saamist. Kujundit rakendatakse nii naise mehelesaamise kui ka teenistuses edusammude tegemise kohta. Selle järgud on kirjas eelmises selgituses.

Näiteid
-------

Vanas Jaapanis elas auväärt kendo meister, kes pani oma kolm parimat õpilast proovile. Ta tõi nad ükshaaval vana mägitempli lävele öeldes: „Templis ootab sind viimane katse mis sul tuleb läbida." Seal ootasid hämaras neli kaigastega samuraid. Esimene sai ennem kui ta silmad hämarusega harjusid oma nahatäie kätte ja kukkus läbi.Teine tajus ründajad ja suutis nad võita, kuid ometi luges meister ka selle läbikukkumiseks. Kolmas kuuldes pühakoja lävel asjast kummardas aupaklikult ja lausus: "Auväärne, vastavalt kommetele kõigepealt Teie, kõigepealt Teie kui meister ja vanem." See vastas: "Sa suli (võrukael) oled selgeks saanud kõik, mida mul õpetada on." (Jaapani rahvajutt.)

Viited
------

Välislingid
-----------

* English and French translation of the Thirty-Six Stratagems 30.

| * v
* r
36 strategeemi |
| --- |
| 

|  |  |  |  |  |  |
| --- | --- | --- | --- | --- | --- |
| **I võidukas mäng** | **II võitlev mäng** | **III võistlev mäng** | **IV segane mäng** | **V liitev mäng** | **VI nurjuv mäng** |
|  |
| 
1. strategeem2. strategeem3. strategeem4. strategeem5. strategeem6. strategeem
 | 
07. strategeem08. strategeem09. strategeem10. strategeem11. strategeem12. strategeem
 | 
13. strategeem14. strategeem15. strategeem16. strategeem17. strategeem18. strategeem
 | 
19. strategeem20. strategeem21. strategeem22. strategeem23. strategeem24. strategeem
 | 
25. strategeem26. strategeem27. strategeem28. strategeem29. strategeem30. strategeem
 | 
31. strategeem32. strategeem33. strategeem34. strategeem35. strategeem36. strategeem
 |

 |